Þingvallanefnd kaupir þrjá sumarbústaði í Gjábakkalandi Samningar Þingvallanefndar og LBI hf. um kaup ríkissjóðs á þremur sumarhúsum í landi þjóðgarðsins á Þingvöllum voru undirritaðir 29. apríl s.l. Kaupverð var skv. mati fasteignasala , 34,5 milljónir króna . Sumarhúsin þrjú , Gjábakkaland 1 , 3 og 5 , eru þau einu sem standa neðan vegar í landi jarðarinnar Gjábakka á austurbarmi sigdældarinnar við Hrafnagjá . Húsin voru byggð á árunum 1967 og 1968 og hafa staðið ónotuð síðustu ár . Í fjárlögum 2013 er í 6. gr. heimild til að kaupa jarðir og sumarhús í landi þjóðgarðsins . Nefndin lagði einróma til við forsætisráðuneytið að hún yrði nýtt núna þegar þetta einstaka tækifæri gafst í þeim tilgangi að nýta svæðið til útivistar og náttúruskoðunar . “ Ofan vegar í Gjábakkalandi eru sex sumarhús í einkaeigu . Tvö önnur sumarhúsasvæði eru í þjóðgarðinum ; við Valhallarstíg og á Rauðukusunesi í landi Kárastaða . Ekki er heimilt að reisa ný sumarhús í þjóðgarðinum .